นายกฯ รับมอบหน้ากากอนามัย-ชุดตรวจ COVID-19 จากจีน 
วันนี้ ( 29 มิ.ย.63) เวลา 09.00 น. ณ ห้องสีม่วง ตึกไทยคู่ฟ้า ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับมอบเวชภัณฑ์และอุปกรณ์ทางการแพทย์จากนายหยาง ซิน (Mr. Yang Xin) อุปทูตรักษาราชการแทนเอกอัครราชทูตจีนประจำประเทศไทยในฐานะตัวแทนรัฐบาลจีนนางนฤมล ภิญโญสินวัฒน์ โฆษกประจำสำนักนายกรัฐมนตรี กล่าวสรุปสาระสำคัญ ดังนี้นายกรัฐมนตรียินดีที่ความสัมพันธ์ระหว่างไทย-จีน มีความใกล้ชิดยาวนาน พร้อมขอบคุณรัฐบาลจีนที่มอบความช่วยเหลือด้านเวชภัณฑ์และอุปกรณ์ทางการแพทย์แก่ประเทศไทย ตลอดจนช่วยอำนวยความสะดวกในการจัดซื้อยาและเวชภัณฑ์ของฝ่ายไทย ซึ่งเป็นส่วนช่วยสนับสนุนการดำเนินการของไทยในการควบคุมการแพร่ระบาดของไวรัสโคโรนา 2019 (COVID-19) และสะท้อนความสัมพันธ์ทวิภาคีที่มั่นคงต่อกัน นอกจากนี้ นายกรัฐมนตรีแสดงความเสียใจต่อเหตุการณ์อุทกภัยในประเทศจีน ซึ่งส่งผลกระทบต่อหลายมณฑล ไทยเชื่อมั่นว่ารัฐบาลจีนจะสามารถรับมือกับสถานการณ์ดังกล่าวได้อย่างมีประสิทธิภาพอุปทูตจีนฯ ชื่นชมการดำเนินมาตรการของไทยในการควบคุมการแพร่ระบาดของ COVID-19 ซึ่งทำให้ไทยไม่พบผู้ติดเชื้อในประเทศยาวนานกว่า 30 วัน เป็นผลสำเร็จของการจัดการและมาตรการที่มีประสิทธิภาพของไทย พร้อมทั้งยินดีกับความสัมพันธ์อันใกล้ชิดระหว่างไทย-จีน เพราะแม้ว่าในสถานการณ์ COVID-19 ทั้ง 2 ประเทศยังคงติดต่อทำการค้าต่อกันอย่างต่อเนื่อง ปัจจุบัน ไทยเป็นคู่ค้าอันดับที่ 12 ของจีน โดยเฉพาะอย่างยิ่ง ไทยส่งออกผลไม้มาจีนจำนวนมาก อาทิ ทุเรียน นอกจากนี้ อุปทูตจีนฯ ยืนยันพร้อมร่วมมือกับรัฐบาลไทยเพื่อส่งเสริมความร่วมมืออันดีระหว่างกันต่อไป ในโอกาสนี้ ทั้ง 2 ฝ่ายเห็นพ้องที่จะฟื้นฟูเศรษฐกิจร่วมกันภายหลังสถานการณ์โควิด-19 คลี่คลาย ทั้งด้านการค้า การลงทุน และการท่องเที่ยว ซึ่งจะมีการพิจารณาร่วมกันต่อไปทั้งนี้ รัฐบาลจีนมอบความช่วยเหลือด้านเวชภัณฑ์ให้แก่รัฐบาลไทยในครั้งนี้เป็นครั้งที่ 2 โดยมีรายการเวชภัณฑ์ ดังนี้ (1) หน้ากากอนามัย จำนวน 1300000 ชิ้น (2) หน้ากาก N95 จำนวน 70000 ชิ้น (3) ชุดตรวจ Test Kit COVID-19 จำนวน 150000 ชุด และ (5) ชุด PPE จำนวน 70000 ชุด
นายกรัฐมนตรีรับมอบเวชภัณฑ์จากรัฐบาลจีน ไทย-จีน ยืนยันพร้อมร่วมมือกันฟื้นฟูเศรษฐกิจภายหลังสถานการณ์ไวรัส COVID-19 คลี่คลาย
COVID-19,โควิด-19,COVID19,ไวรัสโคโรนาสายพันธุ์ใหม่2019,โควิด19,ศบค.